**ZÁPIS č. 10**

**Z RIADNEHO ZASADNUTIA SPRÁVNEJ RADY TASR**

**10. októbra 2023 so začiatkom o 15.00 h**

**Prítomní členovia Správnej rady:** Jozef Bednár, Peter Mestický, Alena Mezeiová, Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

Program:

1. **Rozvojové projekty TASR v roku 2024**
2. **Rôzne**

**UZNESENIE č. 01/10/10/2023:**

Členovia SR TASR schválili program zasadnutia:

ZA: PROTI: 0 ZDRŽAL SA: 0

J. Bednár

P. Mestický

A. Mezeiová

L. Mikuš

J. Tuhovčák

**Uznesenie bolo prijaté.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rozvojové projekty TASR v roku 2024**

V. Puchala detailne informoval členov SR TASR o rozvojových projektoch plánovaných na rok 2024.

Rozvojové projekty pre skvalitnenie služieb verejnosti a hlavne úloh vo verejnom záujme, sa opierajú o zmenu legislatívy, konkrétne novelizáciu zákona o TASR. Národná rada Slovenskej republiky 20. júna 2023 prijala zmenu zákona č. 532/2010 o Rozhlase a televízii Slovenska (RTVS), ktorou zároveň novelizovala aj zákon 385/2008 o Tlačovej agentúre Slovenskej republiky (TASR). Cieľom tejto legislatívnej zmeny bol stabilnejší rámec financovania úloh vo verejnom záujme realizovaných verejnoprávnymi médiami. Ad hoc uzatvárané dohody so štátom od roku 2024 nahradí nárokovateľný príspevok zo štátneho rozpočtu vo výške 0,0029 percenta z HDP.

Stabilný spôsob financovania umožní agentúre lepšie plniť svoje úlohy. Pevne stanovená suma podľa HDP dáva možnosť udržateľnosti financovania. Zjednocuje doteraz oddelené prevádzkové a kapitálové prostriedky na úlohy vo verejnom záujme.

Ako uviedol V. Puchala, TASR je v súčasnosti silná značka budovaná kvalitným tímom profesionálov. Je nezávislá, prináša kvalitné spravodajstvo a je rešpektovaným partnerom. V jej ďalšom rozvoji sa manažment sústredí na posilňovanie kvalitných a overených zdrojov pre tvorbu spravodajstva. Konkrétne pôjde o rozširovanie zmluvných vzťahov so zahraničnými agentúrami. V. Puchala informoval, s ktorými agentúrami a zahraničnými médiami plánuje agentúra nové zmluvnú spoluprácu.

Posilnením zahraničného spravodajstva má byť aj budovanie siete stálych zahraničných spravodajcov a spolupracovníkov TASR. Cieľom je vytvoriť posty spravodajcov pre susediace krajiny (Maďarsko, Česko, Poľsko, Ukrajina) a spolupracovníka pre Rakúsko.

V Bruseli sa rozširujú možnosti pre prácu spravodajcu TASR aj vďaka projektu European Newsroom, ktorý má TASR spolu s nemeckou agentúrou DPA a plánuje novú etapu projektu. Fact checkingový projekt s agentúrou AFP sa agentúra pokúsi rozšíriť o ďalšie spolupracujúce zahraničné agentúry.

V regionálnom spravodajstve pôjde o dokrytie a zahustenie oblastí multimediálnym pokrytím (textový redaktor, fotograf, video). V. Puchala predstavil konkrétne regióny a ich víziu. K prioritám patrí napr. východná hranica Slovenska, južné Slovensko na národnostne zmiešanom území a BB, s pobočkou Špecializovaného trestného súdu. V regióne je potrebné dobudovať redakčné priestory. V. Puchala informoval, že o tom už rokoval s predsedom ZMOSu.

Významnými projektmi v oblasti technológií budú uvedenie nového systému pre distribúciu fotografií, ktorý ponúkne v jednom prostredí archívne fotografie, aktuality TASR i zahraničnú ponuku fotografií. Rokuje sa o obohatenie ponuky zahraničných fotografií s agentúrou AFP.

Druhým významným technologickým projektom bude riešenie kybernetickej bezpečnosti v zmysle zákona 69/2018 o kybernetickej bezpečnosti, kde TASR je povinným prvkom.

Agentúra pripravuje projekty s využitím AI, ktoré by mali uľahčiť redakčnú prácu a obohatiť ponuku pre odberateľov o nové produkty a vytvoriť lepší komfort pre koncových užívateľov. Potrebná je obmena fototechniky a osobnej techniky redaktorov, kde sú veľké investičné dlhy.

V personálnej oblasti je nutné čeliť brať do úvahy, že platy novinárov v TASR sú nízke, devalvovala ich inflácia a TASR sa netýkalo 7 a 10% navyšovanie miezd zamestnancov v štátnej a verejnej správe. Je potrebná výraznejšia valorizácia, aby došlo k stabilizácii zamestnancov, aby si agentúra udržala kvalitných novinárov, ktorých preplácajú iné médiá. TASR plánuje rozvíjať vlastné vzdelávacie projekty pre mladých redaktorov i externé subjekty v rámci Akadémie TASR. Je potrebné dobudovať Dokumentačnú redakciu TASR a vybudovať Redakciu koncových médií, ktorá zastreší weby pre verejnosť. Je nevyhnutné vytvoriť stály post manažéra kybernetickej bezpečnosti, keďže to vyžaduje zákon.

Ďalší rozvoj exportného servisu prinesie pripravovaný web pre sprístupňovanie správ v maďarskom jazyku.

Členovia Správnej rady po diskusii vzali materiál na vedomie.

\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Rôzne**

Členovia Správnej rady sa dohodli na najbližšom termíne rokovania 7. novembra 2023.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 10. októbra 2023

Zapísala:

Alena Mezeiová v.r.